Meningen med livet

Meningen med livet, eller svaret på spørsmålet «Hva er meningen med livet?», angår betydningen av å leve eller eksistens generelt. Mange andre relaterte spørsmål omfatter: «Hvorfor er vi her?», «Hva handler livet om?», eller «Hva er hensikten med å eksistere?» Det har vært et stort antall foreslåtte svar på disse spørsmålene fra mange forskjellige kulturelle og ideologiske bakgrunner. Søket etter livets mening har produsert mye filosofisk, vitenskapelig, teologisk og metafysisk spekulasjon gjennom historien. Forskjellige folk og kulturer tror forskjellige ting om svaret på spørsmålet.

Meningen med livet som vi oppfatter den er avledet fra filosofisk og religiøs kontemplasjon av, og vitenskapelige spørsmål om eksistens, sosiale bånd, bevissthet og lykke. Mange andre saker er også involvert, slik som symbolsk betydning, ontologi, verdi, hensikt, etikk, det gode og det onde, fri vilje, eksistens av en eller flere guder, sjelen og etterlivet. Vitenskapelige bidrag fokuserer primært på å beskrive relaterte empiriske fakta om universet, utforske konteksten og parameterne som angår livets «hvordan». Vitenskapen studerer også og kan gi anbefalinger for positiv psykologi og en relatert moralitetsvitenskap. En alternativ, humanistisk tilnærming stiller spørsmålet «Hva er meningen med mitt liv?».

Spørsmål
Spørsmål om meningen med livet har blitt uttrykt på mange måter, heriblant følgende:
 Hva er meningen med livet? Hva handler det om? Hvem er vi? 
 Hvorfor er vi her? Hva er vi her for?
 Hva er opprinnelsen til livet?
 Hva er livets natur? Hva er virkelighetens natur?
 Hva er livets hensikt? Hva er hensikten med ens liv?
 Hva er betydningen av livet? 
 Hva er meningsfullt og verdifullt i livet?
 Hva er livets verdi?
 Hva er grunnen til å leve? Hva lever vi for?

Disse spørsmålene har resultert i en lang rekke konkurrerende svar og argumenter, fra vitenskapelige teorier, til filosofiske, teologiske og åndelige forklaringer.

Referanser

Eksistensialisme
Metafysikk
Filosofiske konsepter